rejauldu/bengali-wikipedia huggingface dataset:
মৎস্য পুরাণ প্রাচীনতম পুরাণগ্রন্থ এবং একটি গুরুত্বপূর্ণ হিন্দু ধর্মশাস্ত্র। এটিতে মূলত বিষ্ণুর মৎস্য অবতারের কাহিনি বর্ণিত হয়েছে। এই যুগের পর থেকেই আর্য অর্থাৎ বর্তমান হিন্দু সমাজব্যবস্থার সূত্রপাত।  thumb|left|200px|মৎস্য অবতার এই পুরাণের উপাখ্যান প্রাগৈতিহাসিক দ্রাবিড় পটভূমিকায় স্থাপিত। কেন্দ্রীয় চরিত্র মৎস্যদেব ও দ্রাবিড় সম্রাট সত্যব্রত, যিনি পরবর্তীকালে "আর্যপিতা" মনু নামে পরিচিত হন। ঠিক কোন সময়কালে এই কাহিনিটি সংঘঠিত হয়েছে তা বোঝা সম্ভব নয়; কারণ গ্রন্থে আশ্চর্যজনকভাবে ২ লক্ষ কোটি বছরের কথা বলা হয়েছে। কাহিনির সর্বাধিক গুরুত্বপূর্ণ অংশের সূত্রপাত তখনই হয় যখন বিষ্ণু প্রলয়ের আগে রাজা সত্যব্রতের সম্মুখে মৎস্য অবতার রূপে আবির্ভূত হন; এই সময় সত্যব্রত তার দ্রাবিড় রাজ্যের মলয় পর্বতের পাদদেশে তপস্যারত ছিলেন; প্রলয়ের পরে এই মলয় পর্বতের চূড়াতেই তিনি তার জাহাজ বাঁধেন।http://www.indiadivine.org/articles/442/1/The-Matsya-Purana/Page1.html  এই পুরাণে সূর্যপুত্র সত্যব্রত বা মনুর জীবনবৃত্তান্ত বর্ণিত হয়েছে। যদিও এই গ্রন্থের মূল উপজীব্য প্রলয়ের বিবরণ এবং মৎস্যদেব কীভাবে মনুকে নির্দেশদান করে তার পরিবার ও অল্পসংখ্যক মানুষের প্রাণরক্ষা করেন; এবং তার সম্মুখে বেদ প্রকাশ করে নতুন এক আর্য বা বৈদিক সমাজব্যবস্থা প্রচলনে সহায়তা করেন – তার বৃত্তান্ত রয়েছে।   বর্ণিত বিষয়ের বিবরণ  মনুমৎস্যসংবাদ, ব্রহ্মাণ্ডোৎপত্তি, দেবাদির উদ্ভব, মন্বন্তর নিরূপণ, পিতৃবংশবিবরণ, শ্রাদ্ধকাল, চন্দ্রোৎপত্তি, চন্দ্রবংশ কীর্তন, কার্তবীর্য উপাখ্যান, ভৃগুশাপে বিষ্ণুর পৃথিবীতে জন্ম, পুরুবংশকীর্তন, ক্রিয়াযোগ, বহুবিধ ব্রত, দানাদি পূণ্যকর্ম, তারকোৎপত্তি, পার্বতীর জন্ম, তপস্যা ও বিবাহ, কার্তিকের জন্ম, তারক বধ, পিতৃগাথা, সাবিত্রী উপাখ্যান, বিবিধ উৎপাত ও গ্রহশান্তিবিধি, বামন-মাহাত্ম্য, প্রতিমালক্ষণ, প্রতিমা ও দেবালয় প্রতিষ্ঠা, ভাবী রাজবংশ, মহাদান প্রভৃতি।   তথ্যসূত্র      আরও পড়ুন   Mani, Vettam. Puranic Encyclopedia. 1st English ed. New Delhi: Motilal Banarsidass, 1975   বহিঃসংযোগ   Synopsis of Matsya Purana  বিষয়শ্রেণী:পুরাণ বিষয়শ্রেণী:হিন্দু পুরাণ বিষয়শ্রেণী:মহাপুরাণ বিষয়শ্রেণী:হিন্দু ধর্মগ্রন্থ বিষয়শ্রেণী:সংস্কৃত বিশ্বকোষ
thumb| চাকর (English: Servant)  বা ভৃত্য বলতে বুঝায় যে অন্যের গৃহে গৃহকর্মী হিসোবে কাজ করে। সাধারণত: চাকর আবাসিক সহায়ক হিসাবে নিযুক্ত হয়। কেউ অর্থের বিনিময়ে, কেউ শুধু খাবারের বিনিময়ে কাজ করে থাকে। একজন চাকর দৈনিক, সাপ্তাহিক, মাসিক বা বাৎসরিক ভিত্তিতে অনুযায়ী কাজ করতে পারে।  মূলত একজন চাকর তার মালিকের অধীনে চুক্তি মোতাবেক কাজ করে থাকে।  চাকরের বাংলা সমার্থক শব্দ দাস, ভৃত্য, চাকর, ক্রীতদাস, অনুগত, অধীন ইত্যাদি ।   তথ্যসূত্র   বিষয়শ্রেণী:চাকর বিষয়শ্রেণী:পরিষ্কারকরণ ও রক্ষণাবেক্ষণ পেশা বিষয়শ্রেণী:শ্রম আইন
থাম্ব| এম ভিউ আইপিটিভি ডিভাইস ইন্টারনেট প্রোটোকল টেলিভিশন (আইপিটিভি) হল ইন্টারনেট প্রোটোকল (আইপি) নেটওয়ার্কের মাধ্যমে টেলিভিশন সামগ্রী সরবরাহ করা। এটি প্রথাগত টেরেস্ট্রিয়াল, স্যাটেলাইট এবং কেবল টেলিভিশন ফরম্যাটের মাধ্যমে বিতরণের বিপরীতে। ডাউনলোড করা মিডিয়ার বিপরীতে, আইপিটিভি উৎস মিডিয়াকে ক্রমাগত স্ট্রিম করার ক্ষমতা প্রদান করে। ফলস্বরূপ, একজন ক্লায়েন্ট মিডিয়া প্লেয়ারে প্রায় অবিলম্বে বিষয়বস্তু (যেমন একটি টিভি চ্যানেল) প্লে করা শুরু করতে পারে। এটি স্ট্রিমিং মিডিয়া নামে পরিচিত।  যদিও আইপিটিভি ইন্টারনেট প্রোটোকল ব্যবহার করে তা ইন্টারনেট থেকে স্ট্রিম করা টেলিভিশনের মধ্যে সীমাবদ্ধ নয় (ইন্টারনেট টেলিভিশন)। আইপিটিভি ব্যাপকভাবে গ্রাহক-ভিত্তিক টেলিযোগাযোগ নেটওয়ার্কগুলিতে সেট-টপ বক্স বা অন্যান্য গ্রাহক-প্রাঙ্গণ সরঞ্জামের মাধ্যমে শেষ-ব্যবহারকারীর প্রাঙ্গনে উচ্চ-গতির প্রবেশাধিকার চ্যানেল সহ মোতায়েন করা হয়। আইপিটিভি কর্পোরেট এবং প্রাইভেট নেটওয়ার্কগুলির আশেপাশে মিডিয়া বিতরণের জন্যও ব্যবহৃত হয়। টেলিযোগাযোগ অঙ্গনে আইপিটিভি তার চলমান প্রমিতকরণ প্রক্রিয়ার জন্য উল্লেখযোগ্য (যেমন, ইউরোপীয় টেলিকমিউনিকেশন স্ট্যান্ডার্ড ইনস্টিটিউট)।  আইপিটিভি পরিষেবাগুলি সরাসরি টেলিভিশন এবং সরাসরি মিডিয়াতে শ্রেণীবদ্ধ করা যেতে পারে, সম্পর্কিত মিথস্ক্রিয়তা সহ বা ছাড়াই; মিডিয়ার টাইম শিফটিং, যেমন, ক্যাচ-আপ টিভি (একটি টিভি অনুষ্ঠান পুনঃ প্রচার করে যা ঘন্টা বা দিন আগে সম্প্রচার করা হয়েছিল), স্টার্ট-ওভার টিভি (বর্তমান টিভি অনুষ্ঠানটি শুরু থেকে রিপ্লে করে); এবং ভিডিও অন ডিমান্ড (ভিওডি) যার মধ্যে একটি মিডিয়া ক্যাটালগের আইটেম ব্রাউজ করা এবং দেখা জড়িত।   তথ্যসূত্র    আরও পড়া      বিষয়শ্রেণী:টেলিভিশন পরিভাষা বিষয়শ্রেণী:টেলিভিশন প্রযুক্তি বিষয়শ্রেণী:ইন্টারনেট টেলিভিশন বিষয়শ্রেণী:ইন্টারনেট রেডিও বিষয়শ্রেণী:ইন্টারনেট সম্প্রচার বিষয়শ্রেণী:চলচ্চিত্র ও ভিডিও প্রযুক্তি বিষয়শ্রেণী:ডিজিটাল টেলিভিশন
মান লা ইয়াহদুরুহু আল-ফকীহ () হল দ্বাদশী শিয়া ইসলামের একটি প্রসিদ্ধ হাদিস গ্রন্থ। প্রখ্যাত শিয়া মুহাদ্দিস শেখ সদুক, যার পুরো নাম আবু জাʿফর মুহাম্মদ ইবন ʿআলী ইবনে বাবাওয়ী আল-কুম্মী, গ্রন্থটি সংকলন করেন। এটি কুতুব আল-আরবাহের অন্তর্ভুক্ত।Al-Islam.org   নাম   সংকলন    বিষয়বস্তু    দৃষ্টিভঙ্গি    আরও দেখুন   কুতুব আল-আরবাহ  আল-কাফী  আল-ইস্তিবসার  তহজীব আল-আহকাম   তথ্যসূত্র   বিষয়শ্রেণী:শিয়া হাদিস সংকলন বিষয়শ্রেণী:জাফারি ফকীহ
আর্টেমিস ৫ হল পঞ্চম পরিকল্পিত অভিযান এবং নাসার আর্টেমিস কর্মসূচির দ্বিতীয় ক্রু অবতরণ অভিযান। অভিযানে একটি স্পেস লঞ্চ সিস্টেম রকেটের মধ্যামে চার নভোচারী ও একটি ওরিয়ন মহাকাশযানকে চাঁদের দক্ষিণ মেরুতে পাঠানো হবে। এছাড়াও, আর্টেমিস ৫ গেটওয়ে স্পেস স্টেশনে দুটি নতুন উপাদান সরবরাহ করবে।   সংক্ষিপ্ত বিবরণ  আর্টেমিস ৫ অভিযানে চার নভোচারীকে গেটওয়ে মহাকাশ স্টেশনে যাত্রার উদ্দেশ্যে উৎক্ষেপণ করা হবে। অভিযানটি গেটওয়ের জন্য ইউরোপীয় মহাকাশ সংস্থার ইএসপিআরআইটি রিফুয়েলিং ও যোগাযোগ মডিউল এবং কানাডায় নির্মিত যান্ত্রিক বাহু ব্যবস্থা সরবরাহ করবে। এছাড়াও সরবরাহ করা হবে নাসার লুনার টেরেন ভেহিকেল।   তথ্যসূত্র   বিষয়শ্রেণী:আর্টেমিস কর্মসূচি বিষয়শ্রেণী:চাঁদে অভিযান বিষয়শ্রেণী:মনুষ্যবাহী মহাকাশযান বিষয়শ্রেণী:ভবিষ্যত মানব মহাকাশ যাত্রা বিষয়শ্রেণী:মহাকাশ যাত্রা বিষয়শ্রেণী:মহাকাশ স্টেশন বিষয়শ্রেণী:২০২৯-এ মার্কিন যুক্তরাষ্ট্র
কুয়াকাটা ( ;  (বর্মী/রাখাইন/আরাকানি:ကုအာကာတ) বাংলাদেশের দক্ষিণ-পশ্চিমাঞ্চলের পটুয়াখালী জেলার একটি শহর ও পর্যটনকেন্দ্র। এটি বাংলাদেশের পটুয়াখালী জেলায় অবস্থিত। এখানে আছে কুয়াকাটা সমুদ্র সৈকত যা পর্যটকদের কাছে "সাগরকন্যা" হিসেবে পরিচিত। ১৮ কিলোমিটার দৈর্ঘ্যের সৈকত বিশিষ্ট কুয়াকাটা বাংলাদেশের অন্যতম নৈসর্গিক সমুদ্র সৈকত। এটি বাংলাদেশের একমাত্র সৈকত যেখান থেকে সূর্যোদয় এবং সূর্যাস্ত দুটোই দেখা যায়।   অবস্থান  পটুয়াখালী জেলার কলাপাড়া উপজেলার মহিপুর থানার কুয়াকাটা পৌরসভায় অবস্থিত। ঢাকা থেকে সড়কপথে এর দূরত্ব ৩৮০ কিলোমিটার ও  বরিশাল থেকে ১০৮ কিলোমিটার। কুয়াকাটা পটুয়াখালী সদর থেকে ৭০ কিলোমিটার দক্ষিণে অবস্থিত।   জনসংখ্যার উপাত্ত  ২০১১ এর আদমশুমারি অনুযায়ী কুয়াকাটার মোট জনসংখ্যা ৯,০৭৭ জন এবং পরিবার সংখ্যা ২,০৬৫ টি।   ইতিহাস  কুয়াকাটা নামের পেছনে রয়েছে আরাকানিদের এদেশে আগমনের সাথে জড়িত ইতিহাস। 'কুয়া' শব্দটি এসেছে 'কুপ' থেকে। ধারণা করা হয় ১৮ শতকে মুঘল শাসকদের দ্বারা বার্মা থেকে বিতাড়িত হয়ে আরাকানিরা এই অঞ্চলে এসে বসবাস শুরু করে। তখন এখানে সুপেয় জলের অভাব পূরণ করতে তারা প্রচুর কুয়ো বা কুপ খনন করেছিলেন, সেই থেকেই এই অঞ্চলের নাম হয়ে যায় কুয়াকাটা!   সংস্কৃতি   কুয়াকাটা হিন্দু ও বৌদ্ধ সম্প্রদায়ের তীর্থস্থান।  অগণিত ভক্তরা এখানে 'রাস পূর্ণিমা' এবং 'মাঘী পূর্ণিমা' উৎসবে উপস্থিত হন। এই উপলক্ষে তীর্থযাত্রীরা উপসাগরে পবিত্র স্নান করেন এবং ঐতিহ্যবাহী মেলায় অংশ নেন। সমুদ্র সৈকতের পাশে অবস্থিত ১০০ বছরের পুরানো বৌদ্ধ মন্দিরে গৌতম বুদ্ধের মূর্তি এবং দু'টি ২০০ বছরের পুরানো কূপ রয়েছে।   দর্শনীয় স্থান  এই শহর ও এর সন্নিকটবর্তী যেসব দর্শনীয় স্থান রয়েছে সেগুলো হল:  কুয়াকাটা সমুদ্র সৈকত  ফাতরার বন - সমুদ্রসৈকতের পশ্চিম দিকের সংরক্ষিত ম্যানগ্রোভ বন, যা 'দ্বিতীয় সুন্দরবন' হিসেবে পরিচিত;  একপলকে কুয়াকাটা, দৈনিক প্রথম আলো, মার্চ ০৯, ২০১১  কুয়াকাটার 'কুয়া' - কুয়াকাটা সমুদ্রসৈকতের কাছে রাখাইন পল্লী কেরানীপাড়ার শুরুতেই একটা বৌদ্ধ বিহারের কাছে রয়েছে একটি প্রাচীন কুপ;, পৃষ্ঠা. ৩৭৩)  সীমা বৌদ্ধ বিহার - প্রাচীন কুয়াটির সামনেই রয়েছে প্রাচীন সীমা বৌদ্ধ বিহার, যাতে রয়েছে প্রায় সাঁইত্রিশ মন ওজনের অষ্ট ধাতুর তৈরি ধ্যানমগ্ন বুদ্ধের মূর্তি;  কেরানিপাড়া - সীমা বৌদ্ধ বিহারের সামনে থেকেই শুরু হয়েছে রাখাইন আদিবাসীদের পল্লী কেরানিপাড়া;  আলীপুর মহিপুর বন্দর - কুয়াকাটা থেকে প্রায় চার কিলোমিটার উত্তরে রয়েছে দক্ষিণাঞ্চলের অন্যতম বড় মৎস্য ব্যবসা কেন্দ্র আলীপুর মহিপুর;  মিশ্রিপাড়া বৌদ্ধ বিহার - কুয়াকাটা সমুদ্র সৈকত থেকে প্রায় আট কিলোমিটার পূর্বে রাখাইন আদিবাসীদের আবাসস্থল মিশ্রিপাড়ায় রয়েছে একটি বৌদ্ধ বিহার, যাতে রয়েছে উপমহাদেশের সবচেয়ে বড় বৌদ্ধ মূর্তি;  গঙ্গামতির জঙ্গল - কুয়াকাটা সমুদ্র সৈকতের পূব দিকে গঙ্গামতির খালের পাশে গঙ্গামতি বা গজমতির জঙ্গল।  এই গরমে কুয়াকাটা', দৈনিক ইত্তেফাক, ২০১০ মার্চ ০৯,২০১১   চিত্রশালা   আরও দেখুন  বাংলাদেশের সমুদ্র সৈকতের তালিকা   তথ্যসূত্র   বিষয়শ্রেণী:বাংলাদেশের শহর   বিষয়শ্রেণী:বাংলাদেশের উপকূলীয় জনবহুল স্থান বিষয়শ্রেণী:বাংলাদেশের পর্যটন
মোগলগাঁও ইউনিয়ন বাংলাদেশের সিলেট জেলার সদর উপজেলার একটি ইউনিয়ন।   প্রশাসনিক এলাকায়   মাধবপুর  রামকৃষ্ণপুর  আমানতপুর  মোবারকপুর  সৈয়দপুর  কেমিদপুর  পালপুর  চানপুর  ফতেহপুর  খশরপুর  লালখাঁ  তালুকদারপাড়  ধুমখালেরপাড়  জাঙ্গাইল  হাউসা  খালপাড়  বাকলিয়া  ফুলকুচি  সতর  গালমশাহ  নোয়াগাঁও   মৌলভীরগাঁও  পীরেরগাঁও  লামাগাঁও  লালারগাঁও  চৌধুরীগাঁও  মোল্লারগাঁও  খিত্তারগাঁও  যোগীরগাঁও  শেখেরগাঁও  মীরেরগাঁও  কাজিরগাঁও  বানাগাঁও  খাশেরগাঁও  মোগলগাঁও লামাপাড়া  মোগলগাঁও পূর্বপাড়া  মোগলগাঁও দক্ষিণপাড়া  মোগলগাঁও পশ্চিমপাড়া  হাটবাজার তালিকায়   করিমগঞ্জ বাজার  দশগ্রাম বাজার  ফতেহপুর বাজার  মোগলগাঁও নয়া বাজার   অবস্থান ও সীমানা   সিলেট সদর উপজেলা ৭নং মোগলগাঁও ইউনিয়ন এই ইউনিয়নের উত্তরে জালালাবাদ ইউনিয়ন, পূর্বে কান্দিগাঁও ইউনিয়ন, দক্ষিণ বিশ্বনাথ উপজেলার লামাকাজী ইউনিয়ন এবং পশ্চিমে ছাতক উপজেলার সৈদের গাঁও ইউনিয়ন,    আয়তন ও ৯৫ বর্গকিলোমিটার জনসংখ্যা  সিলেট সদর উপজেলার মধ্যে সবচেয়ে বড় গ্রাম    শিক্ষা  সবাই শিক্ষিত    শিক্ষার হার ৯২%   শিক্ষা প্রতিষ্ঠান  প্রাথমিক বিদ্যালয়, হাফিজিয়া মাদ্রাসা,সরকারি হাই স্কুল,দাখিল মাদ্রাসা, আলিম মাদ্রাসা ও প্রাইভেট হাইস্কুল এবং রয়েছে কিন্ডারগার্টেন ও।    দর্শনীয় স্থান মোগলগাঁও নতুন বাজার চিরাখাই বিল, ঈদগাহ, সুরমা নদী,এবং জিলকার হাওর নামে একটি হাওর আছে যেটা প্রায় ইউনিয়ন কে ঘিরে রেখেছে এবং মোল্লারগাঁও এ একজন,এবং হাউশা আশু শাহ নামের একজন প্রখ্যাত ওলির মাজার রয়েছে। এছাড়াও অনেক সুন্দর সুন্দর জায়গা আছে।   উল্লেখযোগ্য ব্যক্তিত্ব মরহুম  সরকুম আলি চেয়ারম্যান, মনু মেম্বার টুনু চেয়ারম্যান, বাদশা মেম্বার,  কালা মিয়া,  ইউনুছ আলী,নুর, ফজর আলি, নুর উদ্দিন মাওলানা, মাসুক মিয়া চান মিয়া, হাজী সুরুজ মিয়া, মরহুম আমির সাহেব,    জনপ্রতিনিধি  টুনু মিয়া    বর্তমান চেয়ারম্যান হিরন মিয়া   চেয়ারম্যানগণের তালিকা সরকুম আলি আব্দুলাহ,নুরুল হুদা টুনু মিয়া হিরন মিয়া জমসেদ আলি   আরও দেখুন    তথ্যসূত্র    বহিঃসংযোগ   বিষয়শ্রেণী:সিলেট সদর উপজেলার ইউনিয়ন
(৪ ফেব্রুয়ারি ১৯২৮ – ২৪ এপ্রিল ২০১২) একজন জাপানি চলচ্চিত্র পরিচালক, চিত্রনাট্যকার, এবং প্রযোজক ছিলেন। তিনি রামায়ণ: দ্য লেজেন্ট‌ অব প্রিন্স রামের জন্য বিখ্যাত।    জীবন   ১৯৪৮ সালের ৪ ফেব্রুয়ারি জাপানের গিফুতে জন্মগ্রহণকারী ইউগো সাকো তাঁর শৈশবকালেই তার বাবা-মা হারান । তাঁর বৌদ্ধ পুরোহিত হওয়ার প্রত্যাশা ছিল। তারপরে তিনি ভারতীয় দর্শনা ও ধারণাগুলির পাশাপাশি জেন সংস্কৃতিতে গভীরভাবে আকৃষ্ট হন। টেলিভিশন প্রোগ্রাম, ম্যাগাজিন এবং সংগীতে কাজ করে একজন ফ্রিল্যান্স স্রষ্টা হওয়ার চেয়ে দশ বছরেরও বেশি সময় ধরে তিনি এনএইচকে, নিপ্পন হোসো কিয়োকেই (জাপানি ব্রডকাস্টিং কর্পোরেশন) এ কাজ করেছিলেন। ১৯৭০ সালে তাঁর প্রথম ভারত সফরের পরে তিনি ভারতের প্রতি আরও মুগ্ধ হয়েছিলেন এবং ৪০ বারেরও বেশি ভারত যান। ভারতের উপর তিনি বহু প্রামাণ্য চলচ্চিত্র নির্মাণ করেছেন। তাঁর জীবনের একটি প্রধান টার্নিং পয়েন্ট ছিল যখন তিনি ১৯৮৩ সালে ডঃ বিবি লালের সাথে সাক্ষাত করেছিলেন। যাকে ভারতে স্লিম্যানের পুনর্জন্ম বলা হত। তিনি একজন প্রত্নতাত্ত্বিক ছিলেন। উত্তর ভারতে উত্তর প্রদেশের এলাহাবাদে শ্রীঙ্গাবেলাপুরে ডক্টর লালের "রামায়ণ রিলিক্স" খননকালে এককভাবে ভারত সরকারের অনুমতি নিয়ে জাপানীদের জন্য একক টেলিভিশন ডকুমেন্টারি তৈরি করছিলেন ইউগো সাকো। ১৯৮৩ সালের ২৫ এপ্রিল সংস্করণে ইন্ডিয়ান এক্সপ্রেস (ভারতের শীর্ষস্থানীয় জাতীয় দৈনিকগুলির মধ্যে একটি) সাকো রচনা সম্পর্কিত একটি নিবন্ধ প্রকাশ করেছিল। শীঘ্রই বিশ্ব হিন্দু পরিষদের সেক্রেটারি জেনারেল হর মোহন লাল ভুল বোঝাবুঝির ভিত্তিতে একটি প্রতিবাদ চিঠি দিল্লির জাপানি দূতাবাসে পাঠান। তাতে বলা হয়েছিল যে কোনও বিদেশী নির্বিচারে রামায়ণ চলচ্চিত্রায়ন করতে পারবেন না । কারণ এটি ভারতের মহান জাতীয় ঐতিহ্য । মিঃ লালের ভুল বোঝাবুঝির সমাধান হওয়ার পরে সাকো পৃথিবীর সমস্ত মানুষের জন্য রামায়ণের একটি অ্যানিমেশন ফিল্ম বানানোরর প্রস্তাব দিয়েছিলেন। মিঃ লাল তার সাথে একমত হয়েছিলেন। সে অনুসারে ৮০ এর দশকের মাঝামাঝি সময়ে অ্যানিমেশনে রামায়ণ তৈরির প্রস্তুতি শুরু হয়েছিল। এটি ছিল এ ধরনের প্রথম প্রচেষ্টা। প্রচুর সমস্যা কাটিয়ে ওঠে রামায়ণ: দ্য লিজেন্ড অফ প্রিন্স রাম শেষ করতে এক দশক সময় লেগেছিল।   মৃত্যু  ২০১২ সালের ২৪ এপ্রিল টোকিওর মিনাটোতে এসস্পিরেসন নিউমোনিয়ায় আক্রান্ত হয়ে ইউগো সাকো ৮৪ বছর বয়সে পরলোক গমন করেন। মৃত্যুর সময় তিনি লর্ড কৃষ্ণঃসেলেশিয়াল কাউয়ার্ডের গল্প নিয়ে কাজ করছিলেন।   তথ্যসূত্র   বিষয়শ্রেণী:২০১২-এ মৃত্যু বিষয়শ্রেণী:জাপানি চিত্রনাট্যকার বিষয়শ্রেণী:জাপানি চলচ্চিত্র প্রযোজক বিষয়শ্রেণী:জাপানি চলচ্চিত্র পরিচালক বিষয়শ্রেণী:অ্যানিমে পরিচালক বিষয়শ্রেণী:১৯২৮-এ জন্ম বিষয়শ্রেণী:জাপানি ভাষার লেখা থাকা নিবন্ধ
থাম্ব|যুবতী স্বাস্থ্য সচেতনতা অধিবেশন স্বাস্থ্য হলো শারীরিক ও মানসিক সুস্থতা। জন্ম ও মৃত্যুর মাঝে মানুষকে তার চারপাশের সামাজিক ও প্রাকৃতিক পরিবেশের উপর নির্ভশীল হয়ে থাকতে হয়। এই উভয় প্রকার পরিবেশ মানুষের শারীরিক ও মানসিক স্বাস্থ্যকে প্রভাবিত করে। স্বাস্থ্য সচেতনতা হলো কিছু অভ্যাসের আচরণ, যার দ্বারা আমরা শারীরিক ও মানসিকভাবে সুস্থ ও স্বাভাবিক জীবনযাপন করতে পারি। 'স্বাস্থ্যই সম্পদ'- এটি একটি বহু পরিচিত বাক্য। স্বাস্থ্যকর জীবনযাপনের জন্য সকল নাগরিকের স্বাস্থ্য সচেতনতা দরকার। স্বাস্থ্য সচেতনতার নানা দিক গুলো নিয়ে এভাবে ভাগ করা যায়। দৈনন্দিন কাজ কর্মে স্বাস্থ্য সচেতনতা। খাদ্যাভাসে স্বাস্থ্য সচেতনতা। অসুখ নিয়ে স্বাস্থ্য সচেতনতা। আচার আচরনে স্বাস্থ্য সচেতনতা।  দৈনন্দিন কাজ কর্মে স্বাস্থ্য সচেতনতায় থাকবে পরিস্রুত পানীয় জল পান করা, শৌচের পরে ও খাওয়ার আগে সাবান দিয়ে হাত ধোয়া। স্বাস্থ্যবিধিসম্মত শৌচাগার ব্যবহার করা। ইত্যাদি।  খাদ্যাভাসে স্বাস্থ্য সচেতনতায় থাকবে ক্ষতিকর খাদ্য ও পানীয় ব্যবহার না করা। মাদক সেবন থেকে দুরে থাকা। ভেজাল খাদ্য নিয়ে সচেতন থাকা।  অসুখ নিয়ে স্বাস্থ্য সচেতনতায় উল্লেখ করা যায় অসুখের কারণ জানা। অসুখের সময় পথ্যের ব্যবহার ভুল ধারণা আছে, সেখান থেকে মুক্ত থাকা। অপ্রয়োজনীয় ও ক্ষতিকর ওষুধ ব্যবহার থেকে বিরত থাকা। যুক্তিযুক্ত চিকিৎসা ব্যবস্থার প্রচলন দরকার।  আচার আচরনে স্বাস্থ্য সচেতনতায় বলা য়ায় পরিবেশকে নির্মল ও পরিচ্ছন্ন রাখা। যত্র তত্র আবর্জনা না ফেলা। সামাজিক জীবনযাপন করা। পরিবেশকে নির্মল রাখার গুরুত্বপূর্ণ দিক হলো ১) বাতাসের মান বজায় রাখা। বাতাসে কার্বনের পরিমাণ কমানো। ২) ভূপৃষ্ঠ ও ভূগর্ভস্থ জলকে দূষণমুক্ত রাখা। ৩) বিষাক্ত বস্তু ও বিপজ্জনক বর্জ্য সংস্পর্শ এড়ানো।  বিষয়শ্রেণী:স্বাস্থ্য
থাইল্যান্ড এর বৃহত্তম জিএসএম মুঠোফোন সেবা দাতা প্রতিষ্ঠান অ্যাডভান্সড ইনফো সার্ভিস পিএলসি। মার্চ ২০১৩ হিসাব অনুযায়ী প্রতিষ্ঠানটির বর্তমান গ্রাহক সংখ্যা ৩৫ মিলিয়ন।  ১৯৮৬ সালের এপ্রিল মাসে কম্পিউটার ভাড়া দেয়ার মাধ্যমে এআইএস তার যাত্রা শুরু করে।Job TopGun,  Advanced Info Service PLC. , ১৯৯০ সালের অক্টোবর মাসে অ্যানালগ ৯০০ মেগাহার্জ মোবাইল সেবা চালু করে প্রতিষ্ঠানটি। যার মাধ্যমে ইতি ঘটে টেলিফোন অর্গানাইজেশন অফ থাইল্যান্ড এর ২০ বছরের একাধিপত্য। প্রতিষ্ঠানটি প্রথম জিএসএম ৯০০ তরঙ্গ ব্যবহারের অণুমোদন পায়,AIS corporate website , click on "About AIS", "Company profile", and then "1990" এবং ১৯৯২ সালে শিনাওয়াত্রা পেজিংগ অধিগ্রহণ করে।  প্রতিষ্ঠানটি ইনটাচ পিএলসি (পূর্বে শিন কর্পোরেশন), দ্বারা নিয়ন্ত্রিত যা সিংগাপুর এর সরকারি সংস্থা তেমাসেক হোল্ডিংস দ্বারা নিয়ন্ত্রিত। প্রতিষ্ঠানটি থাইল্যান্ডের স্টকএক্সচেঞ্জে ব্যবসা শুরু করে ১৯৯১ সালের ৫ নভেম্বর। প্রতিষ্ঠানটির ৪০.৪৫% শেয়ার ইনটাচ পিএলসি এবং বাকি ২৩.৩২% শেয়ার সিংগাপুর টেলিকমিউনিকেশন, থাই ট্রাস্ট ফান্ড এবং ওসিবিসি নোমিনি কাছে রয়েছে।  ২০০৬ সালে ক্ষমতাচ্যুত সাবেক প্রধানমন্ত্রী থাকসিন শিনাওয়াত্রার কাছ থেকে শিন কর্পোরেশন অধিগ্রহণ করার মাধ্যমে এআইএস ব্র্যান্ডের মালিক হয় তেমাসেক।   অধীনস্থ প্রতিষ্ঠান   অ্যাডভান্সড কন্ট্যাক্ট সেন্টার কোম্পানি লিমিটেড (এসিসি) - এআইএস কল সেন্টার পরিচালক ১১৭৫ এবং ১১৪৮  অ্যাডভান্সড ডাটানেটওয়ার্ক কমিউনিকেশন কোম্পানি লিমিটেড (এডিসি) - "ডাটানেট" নামে প্রতিষ্ঠানটি টেলিফোন লাইনের মাধ্যমে অনলাইন ডাটা সেবা দিয়ে থাকে।  ডাটানেটওয়ার্ক সল্যুশন কোম্পানি লিমিটেড (ডিএনএস) - "ডাটানেট" নামে প্রাদেশিক এলাকায় প্রতিষ্ঠানটি টেলিফোন লাইনের মাধ্যমে অনলাইন ডাটা সেবা দিয়ে থাকে।  ডিজিটাল ফোন কোম্পানি লিমিটেড (ডিপিসি) - পরিচালক "জিএসএম ১৮০০" (সামার্ত কর্পোরেশনের কাছ থেকে অধিগৃহীত)  অ্যাডভান্সড ওয়্যারলেস নেটওয়ার্ক (এডাব্লিউএন) - "এআইএস থ্রিজি ২১০০" এর পরিচালক, ২১০০ মেগাহার্জ তরঙ্গে থ্রিজি মোবাইল সেবা দিয়ে থাকে।   সেবা এবং নেটওয়ার্ক পরিধি  মার্চ ২০১৩ অনুযায়ী প্রতিষ্ঠানটি ৩৫ মিলিয়ন ব্যবহারকারী নিয়ে বর্তমানে থাইল্যান্ডের বৃহত্তম মুঠোফোন পরিচালক।(পরিধি মানচিত্র )  প্রতিষ্ঠানটি পোস্ট পে সেবার পাশাপাশি ১২কল ব্র্যান্ড নামে প্রিপেইড সেবা দিয়ে থাকে।   থ্রিজি এবং এলটিই  প্রতিষ্ঠানটি থ্রিজি নেটুওয়ার্কের পেছনে ৯০ বিলিয়ন ভাট বিনিয়োগ করার সিদ্ধান্ত নিয়েছে এবং ২০১৫ সালের মধ্যে থাইল্যান্ডের ৯৭% এলাকায় থ্রিজি পৌঁছে দেয়ার পরিকল্পনা গ্রহণ করেছে।  ২০১২ সালের ফেব্রুয়ারি মাসে প্রতিষ্ঠানটি ব্যাংকক এবং মাহা সারাখাম এ পরীক্ষামূলকভাবে দুইটি ২.৩ গিগাহার্জ এলটিই নেটওয়ার্ক চালু করে প্রতিষ্ঠানটি।    প্রতিদ্বন্দ্ব্বী   ডিট্যাক  ট্রু মুভ (প্রাক্তন অরেঞ্জ)  মাইবাইক্যাট  টটথ্রিজি   তথ্যসূত্র    বহিঃসংযোগ     AIS 3G 2100   AWN Website   AIS 12 call online top up  বিষয়শ্রেণী:টেলিযোগাযোগ কোম্পানি বিষয়শ্রেণী:Mobile phone companies of Thailand বিষয়শ্রেণী:Shin Corporation বিষয়শ্রেণী:Companies listed on the Stock Exchange of Thailand বিষয়শ্রেণী:1986 establishments in Thailand বিষয়শ্রেণী:১৯৮৬-এ প্রতিষ্ঠিত কোম্পানি বিষয়শ্রেণী:থাই মার্কা
জোসনা ফার্নান্দো (জন্ম: ১২ই নভেম্বর ১৯৯১) একজন ভারতীয় অভিনেত্রী এবং মডেল যিনি তামিল ছবিতে অভিনয় করেছেন।   প্রাথমিক জীবন এবং কর্মজীবন  জোসনার মা ছিলেন কে. বালাচন্দরের মারো চরিত্র (১৯৭৮) এবং বালির ভাদামালাই (১৯৮২)-তে অভিনয় করা প্রাক্তন অভিনেত্রী সরোজা। তিনি একটি তামিল পরিবারে জন্মগ্রহণ করেছিলেন। জোসনা বলেছেন যে তিনি শৈশব থেকেই তামিল চলচ্চিত্রে অভিনয় করতে আগ্রহী ছিলেন। তাঁর বাবা স্ট্যানলি ফার্নান্দো ছিলেন ভারতীয় অভিনেতা ও রাজনীতিবিদ এম আর রাধার স্ত্রীয়ের ভাই এবং তাই জোসনা হলেন এম আর রাধার কন্যা রাধিকা এবং নিরোশার সম্পর্কিত বোন। জোসনা চার বছর বয়সে রাধিকা শরৎকুমারের টেলি-ছবি সিরাগুগল (১৯৯৯) -এ  অভিনয় করে তাঁর অভিনয় জীবন শুরু করেন, এই ছবিতে তিনি বিক্রমের মেয়ের চরিত্রে অভিনয় করেছিলেন।  ২০০৮ সালে, তিনি তামিল চলচ্চিত্রে ফিরে আসেন এবং মারুপাদিয়ুম ওরু কাধাল (২০১২) ছবিতে কাজ শুরু করেন। এই ছবিতে তিনি লন্ডনে জন্মগ্রহণকারী মেডিকেল ছাত্রী মহেশ্বরী চরিত্রে অভিনয় করেন। চলচ্চিত্র নির্মাতারা লন্ডন থেকে একজন অভিনেত্রীকে নেওয়ার ইচ্ছা প্রকাশ করার পর জোসনাকে নির্বাচিত করা হয়েছিল এবং পরবর্তীতে তিনি লন্ডন ও চেন্নাইতে ছবির কাজ করেছিলেন। ছবিটির মুক্তি বিলম্বিত হয় এবং এটি ২০১২ সালে মুক্তি পায়। ছবিটি নেতিবাচক পর্যালোচনার সম্মুখীন হয়েছিল। একজন সমালোচক উল্লেখ করেন যে প্রধান জুটিকে "দেখে মনে হচ্ছে তাঁদের আরও ভালো গল্পে অভিনয় করার সম্ভাবনা রয়েছে"। পরবর্তীতে জোসনা ২০১২ সালে কাই নামে একটি অ্যাকশন ছবিতেও কাজ করেন। একই বছর জোসনাকে ইলায়ারাজার সাথে অভিনয়ের জন্য নির্বাচিত করা হয়, যেখানে তিনি নাদি থুড়িকুঠাদি ছবিতে অভিনয় করেন। এটি ফিজি সরকারের অর্থায়নে তৈরি করেছিল এবং দেশটির পর্যটন প্রচারের লক্ষ্যে ফিজিতে শুটিং করা হয়েছিল, কিন্তু প্রযোজনা সংস্থার সাথে সমস্যার কারণে চলচ্চিত্রের কাজ শেষ হওয়ার পরও এর মুক্তি স্থগিত করা হয়েছিল। তাঁর আরেকটি প্রকল্প ছিল অভিনেতা মায়িলসামির ছেলে আনবুর বিপরীতে, রাসু মধুরাবনের পার্থম পাঝাগিনম। কিন্তু পরিচালকের আকস্মিক মৃত্যুর কারণে মুক্তির পরপরই এটি স্থগিত করা হয়েছিল। ২০১৩ সালে, তিনি মিস শ্রীলঙ্কা সুন্দরী প্রতিযোগিতায় অংশগ্রহণ করেছিলেন।  ২০১৩ সালের নভেম্বরে, অভিনেত্রী লক্ষ্মী রাই অ্যাকশন ছবি ইরুম্বু কুথিরাই (২০১৪) থেকে বেরিয়ে যাওয়ার পর অভিনয়ের জন্য জোসনাকে আনা হয়েছিল, এবং পরবর্তীতে জোসনা ইতালিতে কিছু দৃশ্য এবং একটি গানের শুটিং করেছিলেন। যাইহোক, ২০১৪ সালের গোড়ার দিকে, কিছু পরিবর্তনের পর, লক্ষ্মী রাই আবার এই প্রকল্পে যোগ দেন এবং জোসনার বিশেষ ভূমিকার দৃশ্যগুলি চলচ্চিত্র থেকে বাদ দেওয়া হয়। ছবিতে জোসনার একটি দৃশ্য ব্যবহার করা হয়েছিল এবং তাঁকে লক্ষ্মী রাইয়ের বোনের চরিত্রে উপস্থাপন করা হয়েছিল, এই চরিত্রে তিনি একটি গুদামে অথর্ব এবং প্রিয়া আনন্দের চরিত্রগুলিকে বেশ কয়েকটি সুপারবাইক দেখান। পরে তিনি মানম নিল্লুনা নিক্কাধাদি নামে আরেকটি তামিল ছবি তৈরি করেন, যা সম্পূর্ণ হলেও প্রেক্ষাগৃহে মুক্তি পায়নি।  তিনি বর্তমানে প্রাপ্তবয়স্ক চলচ্চিত্র জগতে মডেলিং এবং অভিনয় চালিয়ে যাচ্ছেন, এবং সম্প্রতি তিনি প্রথম তামিল অভিনেত্রী হিসেবে আনুষ্ঠানিকভাবে প্লেবয়ের সাথে চুক্তিবদ্ধ হয়েছেন।   চলচ্চিত্র তালিকা  বছর চলচ্চিত্র ভূমিকা মন্তব্য ১৯৯৯ সিরাগুগল শিল্পা ২০১২ মারুপাদিয়াম ওরু কাধাল মহেশ্বরী কাই প্রিয়া ২০১৪ ইরুম্বু কুথিরাই ক্রিস্টিনার বোন   তথ্যসূত্র   বিষয়শ্রেণী:ভারতীয় শিশু অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:চেন্নাইয়ের অভিনেত্রী বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী
পেট্রাপোল স্থলবন্দর  হল ভারত পশ্চিমবঙ্গ রাজ্যে অবস্থিত একটি স্থল বন্দর। এই স্থল বন্দরটি ভারত তথা এশিয়া এর মধ্যে বৃহত্তম। এই বন্দরটি বনগাঁ শহর থেকে ৪ কিলোমিটার দূরে পেট্রাপোল এলাকায় বাংলাদেশ সীমান্তে অবস্থিত। বর্তমানে এই বন্দরে একটি সু-সংহত চেকপোষ্ট গড়ে উঠেছে। ভারত ও বাংলাদেশের মধ্যের ব্যবসা বাণিজ্যের প্রায় ৭০ শতাংশের বেশি এই স্থলবন্দর দ্বারা সংগঠিত হয়|  এই স্থলবন্দর দ্বারা ২০২০-২০২১ সালে ১,০৬,৩৩৪ টন পণ্য ১,৯৪,৫৩০ জন যাত্রী পরিবহন করা হয়েছিল।  আমদানি-রপ্তানি ভারত ও বাংলাদেশের মধ্যে বেশির ভাগ বাণিজ্য এই বন্দরের দ্বারা হয়।এই বন্দর থেকে প্রতি দিন প্রায় ৪০০ টি ট্রাক বাংলাদেশ যায় এবং  প্রায় ২৫০-৩০০ টি ট্রাক প্রতিদিন বাংলাদেশ থেকে পেট্রাপোল স্থলবন্দর এর দ্বারা ভারতে প্রবেশ করে।এই স্থলবন্দরের প্রধান আমদানি পণ্য হল পাট ও ইলিশ মাছ।রপ্তানি দ্রব্য হল যন্ত্রপাতি ,গাড়ি , রাসায়নিক দ্রব্য, খনিজ তেল প্রভৃতি।বন্দরটি দিয়ে প্রায়  টাকার ব্যবসা-বাণিজ্য হয়।  সু-সংহত চেকপোষ্ট পেট্রাপোল স্থলবন্দরের পণ্য ও পণ্যবাহী যানবাহনের চাপ দিন দিন বাড়ছিল। ফলে সুষ্ঠু ভাবে বন্দর পরিচালনার জন্য একটি নতুন সু-সংহত চেকপোষ্ট নির্মাণের প্রয়োজন হয়ে পড়েছিল। ফলে পেট্রাপোল বন্দরে একটি সু-সংহত চেকপোষ্ট গড়া হয়েছে। এই চেকপোষ্টটি চালু করা হয় ২০১৬ সালে। এখানে মোট ৯০০ টি ট্রাক পণ্য দ্রব্য নিয়ে দাঁড়াতে পাড়বে। এটি নির্মাণে মোট ৪২ একর জমির প্রয়োজন হয়েছে। চেক পোষ্টটিতে ৩০০ জন বিএসএফ নিরাপত্তা রক্ষার দায়িত্বে আছে। সু-সংহত চেকপোষ্ট এর ফলে ভারত ও বাংলাদেশ এর মধ্যে বাণিজ্য বৃদ্ধি পাবে।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের স্থলবন্দর
ইতালীয় নব্যবাস্তববাদ, ইতালীয় চলচ্চিত্রের একটি জাতীয় ধারা, যার মূল বৈশিষ্ট্য ছিল দরিদ্র এবং কর্মজীবী লোকদের ঘিরে আবর্তিত কাহিনী অবলম্বনে, এবং চিত্রধারণ করা হতো এধরনের মানুষের কর্মস্থলে, আর চরিত্রগুলো রূপায়িত করতো অপেশাদার অভিনেতাগণ। চলচ্চিত্রের এই ধারাটি ১৯৪৩ সালের ওসেসিওনে ছবিটি দিয়ে আরম্ভ হয় ও ১৯৫২ সালের উম্বের্তো দি ছবিটি দিয়ে শেষ হয়। থাম্ব|Enzo Staiola in Bicycle Thieves   সম্পর্কিত কর্মসমূহ   পূর্বতন কর্মসমূহ এবং প্রভাবকসমূহ   The works of Giovanni Verga  Poetic realism  1860 (Alessandro Blasetti, 1934)  An Inn in Tokyo (Yasujirō Ozu, 1935)  Toni (Jean Renoir, 1935)  La nave bianca (Roberto Rossellini, 1941)  Aniki-Bóbó (Manoel de Oliveira, 1942)  Cristo si è fermato a Eboli (novel, Carlo Levi, 1947)   প্রধান কর্মসমূহ   Ossessione (Luchino Visconti, 1943)  Open City (Roberto Rossellini, 1945)  Shoeshine (Vittorio De Sica, 1946)  Paisan (Roberto Rossellini, 1946)  Germany, Year Zero (Roberto Rossellini, 1948)  Bicycle Thieves (Vittorio De Sica, 1948)  The Earth Trembles (Luchino Visconti, 1948)  Bitter Rice (Giuseppe De Santis, 1949)  Stromboli (Roberto Rossellini, 1950)  Bellissima (Luchino Visconti, 1951)  Umberto D. (Vittorio De Sica, 1952) — filmed in 1951, but released in 1952. Many film historians date the end of the neorealist movement with the public attacks on the film.Bordwell, David & Thompson, Kristin. Film Art; An Introduction. 8th edition. p. 461  I Vitelloni (Federico Fellini, 1953)   প্রধান চরিত্রসমূহ   রবার্তো রোসেলিনি  ভিট্টোরিও দে সিকা  সিযেয়ার যাভাত্তিনি  লুচিনো ভিসকন্তি  জুসেপ্পে দে সান্তিস  সুসো সেচ্চি দ'আমিকো  ফেদেরিকো ফেলিনি   আরো দেখুন   ইতালীয় চলচ্চিত্র  ফরাসি নব্যধারা  জাপানী নব্যধারা   তথ্যসূত্র    আরও পড়ুন   Mario Verdone, Il Cinema Neorealista, da Rossellini a Pasolini (Celebes Editore, 1977).   বহিঃসংযোগ   GreenCine primer on Italian Neo-Realism  Comprehensive interview with Suso Cecchi d'Amico - the legendary screenwriter from the Neo-Realism period  - Verisimilitude and the (Re)presentation of the City  বিষয়শ্রেণী:চলচ্চিত্রের ধরন বিষয়শ্রেণী:ইতালীয় চলচ্চিত্র বিষয়শ্রেণী:বাস্তববাদ (শিল্পকলা আন্দোলন) বিষয়শ্রেণী:ধরন অনুযায়ী ইতালীয় চলচ্চিত্র বিষয়শ্রেণী:চলচ্চিত্রে আন্দোলন
{{      #ifexpr:   ( (1) < 4000 )                                                   |  }}{{#ifexpr: ( ( (1) >=     4000 ) and ( (1) <  10000 ) )  |  }}{{#ifexpr: ( ( (1) >=   10000 ) and ( (1) <   20000 ) ) |  }}{{#ifexpr: ( ( (1) >=   20000 ) and ( (1) <   40000 ) ) |  }}{{#ifexpr: ( ( (1) >=   40000 ) and ( (1) <   60000 ) ) |  }}{{#ifexpr: ( ( (1) >=   60000 ) and ( (1) <   80000 ) ) |  }}{{#ifexpr: ( ( (1) >=   80000 ) and ( (1) <   90000 ) ) |  }}{{#ifexpr: ( ( (1) >=   90000 ) and ( (1) < 100000 ) ) |  }}{{#ifexpr: ( ( (1) >= 100000 ) and ( (1) < 120000 ) ) |  }}{{#ifexpr:   ( (1) >= 120000 )                                             |  }}